ກອງປະຊຸມສະຫຼຸບການກວດກາປານປະເມີນຜົນກໍ່ສ້າງໜ່ວຍພັກເຂັ້ມແຂງຮູ້ນຳພາຮອບດ້ານຂອງໜ່ວຍພັກພະແນກໄປສະນາ ໂທລະຄົມມະນາຄົມ ແລະ ການສື່ສານແຂວງ ໄຊຍະບູລີ
ກອງປະຊຸມສະຫຼຸບການກວດກາປານປະເມີນຜົນກໍ່ສ້າງໜ່ວຍພັກເຂັ້ມແຂງຮູ້ນຳພາຮອບດ້ານຂອງໜ່ວຍພັກພະແນກໄປສະນາ ໂທລະຄົມມະນາຄົມ ແລະ ການສື່ສານແຂວງ ໄຊຍະບູລີ ໄດ້ຈັດຂຶ້ນໃນຕອນບ່າຍຂອງວັນທີ 8 ກັນຍາ 2016 ທີ່ຫ້ອງປະຊຸມພະແນກດັ່ງກ່າວ, ໂດຍການເປັນປະທານຂອງທ່ານ ສິງທິບ ລິນທະວົງ ຫົວໜ້າພະແນກໄປສະນາ ໂທລະຄົມມະນາຄົມ ແລະ ການສື່ສານແຂວງ ໄຊຍະບູລີ,
ໂດຍການເປັນກຽດເຂົ້າຮ່ວມຂອງສະຫາຍ ເພັງນິລັນ ຄຳພັນເພັງ ກຳມະການປະຈຳພັກແຂວງ ຮອງເຈົ້າແຂວງໄຊຍະບູລີ, ມີຫົວໜ້າພະແນກກວດກາພັກລັດແຂວງ, ໜ່ວຍປະຕິບັດງານຂອງແຂວງ, ແຂກຖືກເຊີນພ້ອມດ້ວຍສະມາຊິກພັກ, ພະນັກງານພາຍໃນພະແນກເຂົ້າຮ່ວມ.
ໃນພິທີສະຫາຍ ສິງທິບ ລິນທະວົງ ຫົວໜ້າພະແນກໄປສະນາ ໂທລະຄົມມະນາຄົມ ແລະ ການສື່ສານແຂວງ ໄຊຍະບູລີ ກໍໄດ້ຂຶ້ນຜ່ານບົດສະຫຼຸບກວດກາການກໍ່ສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານ ສົກປີ 2016-2017 ຂອງໜ່ວຍພັກພະແນກໄປສະນາ ໂທລະຄົມມະນາຄົມ ແລະ ການສື່ສານແຂວງ ໄຊຍະບູລີ, ແມ່ນໜ່ວຍພັກໜື່ງທີ່ຂຶ້ນກັບຄະນະປະຈຳພັກແຂວງໂດຍກົງ ເຊິ່ງມີພາລະບົດບາດດ້ານການເມືອງ ແລະ ນຳພາຢູ່ໃນພະແນກໄປສະນາ ໂທລະຄົມມະນາຄົມ ແລະ ການສື່ສານແຂວງ ໄຊຍະບູລີ, ໃນການສຶກສາອົບຮົມສະມາຊິກພັກ, ພະນັກງານ-ລັດຖະກອນໃນການຈັດຕັ້ງປະຕິບັດແນວທາງນະໂຍບາຍຂອງພັກລັດ, ມະຄຳສັ່ງຂອງພັກ, ຂໍ້ກຳນົດ ແລະ ລະບຽບກົດໝາຍຂອງລັດ ໂດຍສະເພາະແມ່ນປະຕິບັດພາລະບົດບາດຕາມລັດຖະທຳມະນູນ ແລະ ກົດໝາຍວາງອອກໃຫ້ປະກົດຜົນເປັນຈິງ, ການເຄື່ອນໄຫວຈັດຕັ້ງປະຕິບັດມະຕິຄຳສັ່ງຕ່າງໆຂອງຄະນະປະຈຳພັກແຂວງ ໄຊຍະບູລີ ແລະ ຄະນະພັກກະຊວງ ປທສ ເຂົ້າໃນການຄຸ້ມຄອງດ້ານມະຫາພາກຕໍ່ກັບບັນດາບໍລິສັດ, ລັດວິສະຫະກິດໄປສະນິ ໂທລະຄົມມະນາຄົມ ແລະ ການສື່ສານແຂວງ, ໜ່ວຍພັກພະແນກໄປສະນາ ໂທລະຄົມມະນາຄົມ ແລະ ການສື່ສານແຂວງ ໄຊຍະບູລີ, ກວມເອົາຂະແໜງການບໍລິຫານ, ຂະແໜງຈັດຕັ້ັງ, ຂະແໜງແຜນການເງິນ, ຂະແໜງໄປສະນາ ໂທລະຄົມມະນາຄົມ ແລະ ການສື່ສານ, ເຊິງປະກອບມີພະນັກງານທັງໝົດ 21 ສະຫາຍ, ຍິງ 8 ສະຫາຍ, ລັດຖະກອນ 18 ສະຫາຍ, ຍິງ 7 ສະຫາຍ, ອາສາສະໝັກ 3 ສະຫາຍ, ຍິງ 1 ສະຫາຍ, ສະມາຊິກພັກ 11 ສະຫາຍ, ຍິງ 3 ສະຫາຍ, ສໍາຮອງ 2 ສະຫາຍ, ຄະນະໜ່ວຍພັກ 2 ສະຫາຍ, ຍິງ 1 ສະຫາຍ, ຜົນໄດ້ຮັບໃນການກວດກາຕິລະຄາແມ່ນ ເຂັ້ມແຂງທັງ 4 ດ້ານ ແລະ 5 ເນື້ອໃນຄຶ: ປະເພດສະມາຊິກພັດໄດ້ປະເພດແຂງ,ປະເພດໂທລະຄົມໄດ້ປະເພດດີ, ປະເພດຂະແໜງການໄດ້ປະເພດີ, ປະເພດອົງການຈັດຕັ້ງມະຫາຊົນໄດ້ປະເພດແຂງ, ການປະຕິບັດຂໍ້ແຂ່ງຮັກຊາດ ແລະ ພັດທະນາຕິລາຄາປະເພດໜ່ວນພັດໃນການປັບປຸງກໍ່ສ້າງໜ່ວຍພັກເຂັ້ມແຂງ 4 ດ້ານ, ຮູ້ນຳພາ 5 ເນື້ອໃນໄດ້ປະເພດແຂງ, ປະເພດກົມກອງໄດ້ປະເພດແຂງ, ປະເພດໜ່ວຍພັກໄດ້ປະເພດເຂັ້ມແຂງຮູ້ນຳພາຮອບດ້ານ.
ໃນກອງປະຊຸມຍັງໄດ້ມີການຜ່ານຂໍ້ແຂ່ງຂັນຮັກຊາດ ແລະ ພັດທະນາ ຂອງອົງການ, ຂະແໜງການ, ອົງການຈັດມະຫາຊົນໄດ້ຂຶ້ນຈັບມືຮັບຮອງເອົາຂໍ້ແຂ່ງຂັນຮັກຊາດ ແລະ ພັດທະນາພ້ອມດຽວກັນນີ້ກໍ່ໄດ້ຮັບຟັງການໂອ້ລົມຈາກສະຫາຍ ເພັງນິລັນ ຄຳພັນເພັງ ກຳມະການປະຈຳພັກແຂວງ ຮອງເຈົ້າແຂວງຕື່ມອີກ.
ຂ່າວ: ທອງຈັນ